Alweer Die stomme ouvrou oppiehoek | Woorde
Alweer Die stomme ouvrou oppiehoek
Sy word wakker van 'n brandpyn in haar heup. Kruipend tot by haar dik kuite.
Sy het probeer om die pyn te besweer.
Sy het hipnoties in haar binne-oor gefluister ..slaap slaap slaap.
Sy kon haarself nie oortuig nie, met die oorswaai van haar stywe oumensbene oor die rand van die bed tot op die mat, trap sy op die ou dik hondjie se stert.
Voordat hy nog kon tjoei..het sy met een hand hom gepaai. Hul slof ganglangs.. Die kuiergaskind se veterhondjies storm saam soos eenman na buite. 'n Hele voortuin vol pirtsende brakke.. die een wil meer indrukwekkend wees met sy straal as die ander.
Sy drink . Koffie en iets vir brand in die heup.
Sit toe maar by haar Ouma Dirkie se kombuistafel en drink en dink.
.. wat doen ander slaaplose siele. Waaraan dink hulle.
sy luister na die Tarentaalgeroep , bankrot-bankrot-bankrot!
sy wonder oor die Pietersielie en Tamatieplant in haar groentetuintjie- wat so kroeserig lyk en voel miskien pas hul by haar, die stomme ouvrou van die hoekhuis.
sy kyk met haar moeë oë deur die venster – haar dierbare boom se blare wat liggies roer..so trosie vir die stomme ou siel, hier is darem nog lewe hier buite.
en die dag breek helder
16 comments on "Alweer Die stomme ouvrou oppiehoek"
"en die dag breek helder"
Ag, dankie tog!
..ek kon nie weerstaan om nou heerlik te lag vir die "Ag, dankie tog!" ..ja Vuurklip ouderdom is 'n bliksem!
Ai, dis nie lekker nie. Nagrus is so belangrik. Dis n probleem wat al erger word met die ouer word. Die le-ery op n sy snags maak dat mens dit later nie kan uithou nie. Regop kom, gee bietjie verligting! Ek het beslis baie simpatie met jou en jou "stywe, aanmekaargewerkte" werwels. Daar moet iewers wees waar n senuwee plat gedruk word. Maak nie saak wat jy doen nie. LOL vir jou
Ai man, praat jy nou so uit die perd se bek…
Myne is maar n vulletjie in vergelyking met joune
Nee wat.. elke mens ervaar pyn verskillend, persoonlik dink ek , ek's kwalifiseer volmondig as pieperig!!
Laat mens saam om die tafel sit en wag vir dagbreek. Jou woorde is raak beskrywend
Nogal vroeg vanoggend gaan loer op jou blad of jy nie dalk wakker is..solank wakkerbly nie mens depressief maak nie, dan is dit leefbaar.
Ai toggie, wat is die slaap – 'n wondersoete ding. Eks bevoorreg om nie te sukkel met slaap, manlief sukkel om my in oggende wakker te kry …. maar nou ja. Sterkte!
My slaaploosheid ..ek gebruik daardie tyd om soms 'n blogpraatjie uit te dink. As ek die dag gaan slaap en deurslaap sonder onderbreking..man dan gaan ek 'n riel dans.